Ruský rubeľ

Ruský rubeľ je mena v Ruskej federácii. Základnou menovou jednotkou je 1 rubeľ, ktorý sa delí na 100 kopejok. Podľa ISO 4217 sa označuje skratkou RUB; ktorá nahradila predtým používané RUR. Ruský rubeľ sa okrem Ruskej federácie používa ako platidlo aj v Abcházsku a Južnom Osetsku. Bol zavedený v roku 1992, keď nahradil sovietsky rubeľ.

Mince: 1, 5, 10, 50 kopejok, 1 a 2 ruble
Bankovky: 5, 10, 50, 100, 500, 1000 a 5000 rubľov

 Symbol rubľa 
 Cárske Rusko 
150px|vľavo|náhľad|Symbol rubľa v cárskom Rusku

 Súčasné Rusko 
vľavo|90px|náhľad|Oficiálny nový symbol rubľa, tzv. „znak Lebedeva a Tarbejeva“Začiatkom 90. rokov 20. storočia, keď sa ruská ekonomika čoraz viac integrovala do svetového obchodu a medzinárodných trhov, stalo sa aj v samotnom Rusku používanie zahraničných mien každodennou záležitosťou. Najpoužívanejšou zahraničnou menou bol americký dolár, neskôr sa k nemu pridalo aj euro. Obidve tieto svetové meny už svoje symboly majú a sú pod nimi ľahko identifikovateľné kdekoľvek na svete. „Potreba“ zaviesť podobný symbol pre ruský rubeľ sa tak stala aj otázkou národnej prestíže. 
Neoficiálne sa najčastejšie používali dva varianty:
 malé písmeno p (v ruskej abecede p zodpovedá slovenskému r, ako rubeľ) – používal sa napríklad v šablónach mien programu Excel od spoločnosti Microsoft a v programoch spoločnosti Google;
 „znak Lebedeva a Tarbejeva“, v podobe veľkého písmena P s horizontálnou čiarkou – často sa používal v maloobchode, napríklad v ruských internetových obchodoch.

V r. 2006 vstúpila do platnosti novela zákona o „Centrálnej banke Ruskej federácie“, podľa ktorej sa práve centrálnej banke poskytla právomoc „určiť grafické označenie rubľa vo forme znaku“ (zákon z 10. júla 2002, kapitola 4, odsek 2.1). Z pôvodných viac ako tisíc návrhov vybrala centrálna banka päť víťazných a v novembri 2013 na svojej internetovej stránke zverejnila anketu, v ktorej mala verejnosť možnosť hlasovaním si zvoliť nový grafický symbol rubľa. Hlasovanie trvalo od 5. novembra do 5. decembra 2013 a zúčastnilo sa ho takmer 280-tisíc respondentov, z ktorých 61 % vybralo víťazný návrh. Oficiálny znak rubľa predstavila predsedníčka Centrálnej banky Ruska Eľvira Nabiullinová dňa 11. decembra 2013.

 História 
Rubeľ je tradičným platidlom používaným na území Ruska od 18. storočia. Dnešný ruský rubeľ bol zavedený v decembri 1991 a platil spočiatku paralelne so sovietskym rubľom. 
 Menová reforma v roku 1993 

Do 26. júla 1993 platili na území Ruskej federácie všetky bankovky ZSSR (emisie rokov 1961, 1991 a 1992), ako aj bankovky znejúce na novú menu – ruský rubeľ (emisia roka 1992). S cieľom bojovať proti inflácii, stiahnuť z obehu staré sovietske bankovky a oddeliť menový systém Ruskej federácie od menových systémov ostatných krajín bývalého Sovietskeho zväzu bolo rozhodnuté o menovej reforme. 17. júla 1993 Ruská federácia vystúpila z „rubľovej zóny“ Spoločenstva nezávislých štátov, v ktorej sa používal spoločný sovietsky rubeľ.

Od 26. júla 1993 platili na území Ruskej federácie už iba ruské bankovky emisie 1993.

 Emisia 1997 
Emisia bankoviek z roku 1997 je platná dodnes. Bankovky boli niekoľkokrát modifikované.

 Súčasné bankovky 
<div style="clear:both">
Emisia bankoviek 1997 Vyobrazenie  Nominál  Rozmery  Farba  Opis  Averz  Reverz  Mesto  Averz  Reverz 150px 150px 5 rubľov 137 ×  zelená Velikij Novgorod  Pamätník „Tisícročie Ruska“ a Katedrála svätej Sofie Opevnenie mestského kremľa 150px 150px 10 rubľov 150 ×  zelenohnedá Krasnojarsk Most cez rieku Jenisej, Kaplnka Paraskevy Piatnicy Krasnojarská priehrada 150px 150px 50 rubľov zelenohnedá Petrohrad Socha Nevy, Petropavlovský chrám v Petropavlovskej pevnosti  Budova bývalej burzy na Vasilievskom ostrove  150px 150px 100 rubľov hnedozelená Moskva Súsošie Apolóna na priečelí divadla „Boľšoj teatr“ Boľšoj teatr 150px 150px 500 rubľov fialovočervená Archangeľsk Pomník Petra Veľkého, prístav  Solovecký kláštor na Soloveckých ostrovoch 150px 150px 1000 rubľov 157 ×  Modrozelená Jaroslavľ Pomník Jaroslava I. Múdreho, Kaplnka kazanskej Matky Božej, erb mesta Kostol svätého Jána Krstiteľa v Jaroslavli 150px 150px 5000 rubľov Červenooranžová Chabarovsk Pamätník Nikolaja Muraviova-Amurského, erb mesta Most cez rieku Amur

 Pamätné bankovky 
Prvou a zatiaľ (r. 2013) jedinou pamätnou bankovkou, ktorú vydala ruská centrálna banka, je 100-rubľová bankovka s motívmi zimných olympijských hier v Soči vydaná 30. októbra 2013.
Emisia bankoviek 2014 Vyobrazenie  Nominál  Rozmery  Farba  Opis  Averz  Reverz  Averz  Reverz 150px 150px 100 rubľov 150 ×  modrá Snoubordista a olympijské objekty v pobrežnej oblasti Soči  Hlavný olympijský štadión „Fišt“ v Sočimytologický vták ohnivák („žar-ptica“)

 Referencie 

 Pozri aj 
 Sovietsky rubeľ
 Zoznam mien sveta

 Iné projekty 

Kategória:Ekonomika v Rusku
Kategória:Meny v Európe